text: Løb 22.000 kr. ind til kræftramte børn
  04 november 2011 kl. 16.47
  Eleverne på Egumvejens Skole i Fredericia løb over 22.000 kr. ind til kræftramte børn. Elevrådet havde taget initiativ til arrangementet
  .
  Ud over eleverne deltog også lærere, forældre - og bedsteforældre i arrangementet.  Pengene kom ind ved at forældre og bedsteforældre sponserede et beløb til kræftramte børn - og det indsamlede beløb oversteg forventningerne.
  Målet var, at unge mennesker også kan gøre en forskel. Og det lykkedes over al forventning i eftermiddag.
  